Hugo Laur

Hugo Laur (20. märts 1893 Kärus – 30. detsember 1977) oli eesti näitleja.

Hugo Laur sündis metsavahi perekonnas. Laur õppis 1907–1910 Hugo Treffneri Gümnaasiumis, 1911–1913 Riias ehituskoolis ja 1913–1914 arhitektuuri erialal professor Berlofi eratehnikumis. Töötas 1911–1918 Riias, Muhus ja Tallinnas ehitustehnikuna ja arhitektina. Oli ansambli Laulvad Seilorid liige. 

Laval alustas 1912 Riia Eesti Seltsis, oli 1918–1949 Estonia ja 1949–1965 Draamateatri näitleja ning 1948–1950 ühtlasi Eesti Riikliku Teatriinstituudi lavapraktikaõppejõud (aastast 1949 dotsent).
pisi|Hugo Laur, professor August Miiliase rollis filmis Elu tsitadellis
Mängis külalisena enamikus Eesti teatreis, esines balletis, operetis, estraadil ja Eesti Raadios (kuuldemänge: "Surnud hinged", 1952, "Südametemurdumise maja", 1957), mängis ETV-s ("Avarii", 1959) ja filmis ("Kire lained", 1930, Berliin; "Elu tsitadellis", 1947, Lenfilm; "Valgus Koordis", 1951, "Tagahoovis", 1956, "Jääminek", 1962, kõik Tallinnfilm; "Maja düünides", 1963, Läti),  Tuuline rand, 1971, Tallinnfilm 

Tegutses ka lavastajana, dekoraatorina ning deklamatsiooni- ja jumestusõpetajana ("Praktilisi nõuandeid näojumestamiseks", "Teater" 4–5, 1935). Käis 1930. aastail riigivanema stipendiaadina õppereisil Saksamaal ja Austrias. 

Eesti NSV teeneline kunstnik (1945), Eesti NSV rahvakunstnikEesti NSV Ülemnõukogu Presiidiumi seadlus HUGO LAURILE Eesti NSV rahvakunstniku aunimetuse andmise kohta, Punaväelane: Punaarmee [7. laskurdiviisi] poliitosakonna ajaleht, 7 november 1947 (1947), Stalini preemia 1948 ja 1952, Nõukogude Eesti preemia 1950, Lenini orden 1956.

Eesti Näitlejate Liidu liige (1934) ja Kinoliidu liige 1959. aastast.

Aastatel 1951–1954 Eesti NSV Ülemnõukogu saadik, Eesti NSV Ülemnõukogu IV koosseisus.

Hugo Laur ei olnud abielus.
 Viited 

Välislingid

Hugo Lauri 60. sünnipäeva puhul eetris olnud heliülesvõtted
Elulugu

Kategooria:Eesti näitlejad
Kategooria:Eesti filminäitlejad
Kategooria:Eesti NSV teenelised kunstnikud
Kategooria:Eesti NSV rahvakunstnikud
Kategooria:Eesti NSV IV Ülemnõukogu liikmed
Kategooria:Lenini ordeni kavalerid
Kategooria:Ordeni "Austuse märk" kavalerid
Kategooria:Metsakalmistule maetud
Kategooria:Sündinud 1893
Kategooria:Surnud 1977